पीकेंच्या सहाय्याने काँग्रेसचे सचिन पायलट घेणार नवी भरारी

Mahaenews A link to your homepage with your site title as anchor text
जयपूरः

मुख्यमंत्री अशोक गेहलोत यांच्यावर नाराज असलेले काँग्रेसचे ज्येष्ठ नेते सचिन पायलट येत्या काही दिवसात राजस्थानच्या राजकारणात मोठा भूंकप करण्याच्या तयारीत आहेत. त्यामुळे काँग्रेसला मोठा धक्का बसण्याचे चित्र आहे.

सचिन पायलट हे येत्या काही दिवसात आपला नवा पक्ष स्थापन करणार असल्याचे समजते. निवडणूक रणनीतीकार प्रशांत किशोर (PK) यांच्या मदतीने सचिन पायलट हे नवा पक्ष स्थापन करणार असल्याचे वृत्त आहे. ‘पीके’यांची आयपीएसी या कंपनीशी पायलट यांनी करार केल्याची माहिती समोर येत आहे. या महिन्यात पायलट नवीन पक्ष स्थापन करतील, असे बोलले जाते. सचिन पायलट हे पुन्हा एकदा गहलोत यांच्यापासून नाराज असल्याचे समजते.